La VI Basket Summer Gandia es celebrarà del 9 a l'11 de juny amb 126 equips
06 juny 2023

## La VI Basket Summer Gandia es celebrarà del 9 a l'11 de juny amb 126 equips06 juny 2023Última actualització: 06 juny 2023

![](../gestion/img/486b0f939bcc897b8d108c594d1af0ea2b20aaf1c03cee1feb47b5cdfbb76494.png)  
  

La **Basket Summer Gandia**, torneig organitzat per l'empresa QL Sport, torna a la ciutat un any més. Aquesta sisena edició es celebrarà del 9 a l’11 de juny i comptarà amb 126 equips de 42 clubs diferents, repartits en: 70 masculins i 56 femenins. Pel que respecta a les categories, estaran com quasi sempre representades la majoria d’elles: benjamí, aleví, pre-infantil, infantil, cadet, junior i sènior.

  
Quant a les 10 Comunitats Autònomes que tindran presència a aquest torneig ja consolidat a la comarca de la Safor-Valldigna, aquestes seran les següents: Castella i Lleó; Castella la Manxa; La Rioja; Catalunya; Regió de Múrcia; Madrid; Aragó; Illes Balears; Andalusia i Comunitat Valenciana.

  
A més, el torneig tornarà a adquirir rellevància internacional gràcies a la presència de l’equip francés **Paris Hoopers.**

  
Pel que respecta a les instal·lacions de joc, hi haurà un total de 21 pistes actives des de les 9.00h fins les 21.00h de forma continuada amb un total de 192 partits en un dia i mig. Les poblacions que albergaran aquesta competició són: Gandia, Oliva, Real de Gandia, Bellreguard i Tavernes.

  
**Impacte econòmic**

Per últim, les xifres econòmiques estimades són les següents. El torneig mobilitza a més de 1.600 esportistes, que fan una suma total superior a les 8.000 pernoctacions entre esportistes i acompanyants. L’impacte econòmic que suposarà per a les ciutats el cap de setmana és superior al mig milió d’euros.